Çarçeweya operasyonê qirkerdişê sîyasîyî de yo ke merkeze ci Anqara yo, 15 bajaran de derheqê 49 kesan de qerarê destbendkerdişî ame girewtene.
Sereştişê keyeyan  de Amed de  Hemsereka DFGyî Dicle Muftuoglu, Edîtorê Ajansê Mezopotamya (MA)  Sedat Yilmaz û cinîya ci Selma Yilmaz, Îstanbul de waya Sedat Yilmazî Fîlîze Yilmaz, Fethîye de Cîhan Guneş, Riha de Ramazan Deben, Soke de Erol Balci û Evîne Ozbek, Mahmut Dogi, Devran Ak û Cahît Kanbay zî tede xeylêk kesî ameyî destbendkerdene.
Kesê ke ameyî destbendkerdene  ameyî berdene Anqara û pêvînayîşê avûkatan heta 24 saetan ame qedexekerdene.
